|  |
| --- |
| **Projektas** |
| Pagėgių savivaldybės taryba **sprendimas** dėl PATALPŲ SUTEIKIMO PAGAL panaudos sutartį pagėgių savivaldybės PANEMUNĖS bendruomenei |
| 2018 m. vasario 12 d. Nr. T1-30 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Pagėgių savivaldybės tarybos 2015 m. vasario 10 d. sprendimu Nr. T-27 „Dėl Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“, 16.4, 18.1 papunkčiais ir atsižvelgdama į Panemunės bendruomenės pirmininkės 2018 m. vasario 9 d. raštą Nr. PB 003 „Dėl patalpų suteikimo pagal panaudos sutartį“, Pagėgių savivaldybės taryba

n u s p r e n d ž i a:

1. Suteikti Pagėgių savivaldybės Panemunės bendruomenei 10 metų pagal panaudos sutartį Pagėgių savivaldybei nuosavybės teise priklausantį turtą − patalpą Nr. 3-19 (plotas − 61,36 kv. m), esančią pastate, kurio unikalus Nr. 8897-9008-4019, žymėjimas 1C3p, registro Nr. 44/1371769, inventorinės bylos Nr. 63/8548, kadastro duomenų fiksavimo data 2012-11-15, adresu: Rambyno g. 33, Lumpėnų k., Lumpėnų sen., Pagėgių sav., bendruomenės įstatuose numatytai veiklai vykdyti.

2. Įpareigoti Pagėgių savivaldybės Johaneso Bobrovskio gimnazijos direktorę Rimą Auštrienę pasirašyti panaudos sutartį bei perdavimo − priėmimo aktą su panaudos gavėju.

3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyresnioji specialistė Ingrida Zavistauskaitė

Kalbos ir archyvo tvarkytoja Laimutė Mickevičienė

Parengė Laimutė Šegždienė,

Turto valdymo skyriaus vedėja

Pagėgių savivaldybės tarybos

veiklos reglamento

2 priedas

**SPRENDIMO PROJEKTO “dėl PATALPŲ SUTEIKIMO PAGAL PANAUDOS SUTARTĮ PAGĖGIŲ SAVIVALDYBĖS PANEMUNĖS BENDRUOMENEI "**

**AIŠKINAMASIS RAŠTAS**

2018-02-12

***1. Parengto projekto tikslai ir uždaviniai:*** suteiktiPagėgių savivaldybės Panemunės bendruomenei 10 metų laikotarpiui bendruomenės įstatuose numatytai veiklai vykdyti, patalpą, esančią Rambyno g. 33, Lumpėnų k., Lumpėnų sen., Pagėgių sav.

***2. Kaip šiuo metu yra sureguliuoti projekte aptarti klausimai***: sprendimo projektas paruoštas atsižvelgiant į Panemunės bendruomenės pirmininkės 2018 m. vasario 9 d. raštą Nr. PB 003 "Dėl patalpų suteikimo pagal panaudos sutartį". 2016 m. pardavus buvusią Panemunės mokyklą, Panemunės bendruomenė liko be patalpų.

**3**. ***Kokių teigiamų rezultatų laukiama:*** teikiama nauda visuomenei ar jos daliai kultūros ir sporto srityje.

***4. Galimos neigiamos priimto projekto pasekmės ir kokių priemonių reikėtų imtis, kad tokių***

***pasekmių būtų išvengta:***  priėmus sprendimą neigiamų pasekmių nenumatoma.

***5. Kokius galiojančius aktus (tarybos, mero, savivaldybės administracijos direktoriaus)***

***reikėtų pakeisti ir panaikinti, priėmus sprendimą pagal teikiamą projektą.***

***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti:*** Pagėgių savivaldybės administracijos Turto valdymo skyrius.

***7. Ar reikalinga atlikti sprendimo projekto antikorupcinį vertinimą:*** nereikalinga**.**

***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***: Papildomų lėšų sprendimui įgyvendinti nereikės.

**9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:*** nėra***.***

***10. Projekto rengėjas ar rengėjų grupė.*** Turto valdymo skyriaus vedėja Laimutė Šegždienė, tel. 8 441 70412.

***11. Kiti, rengėjo nuomone, reikalingi pagrindimai ir paaiškinimai:*** projektas Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašu, patvirtintu Pagėgių savivaldybės tarybos 2015 m. vasario 10 d. sprendimu Nr. T-27 ir atsižvelgiant į Panemunės bendruomenės pirmininkės raštą.

Turto valdymo skyriaus vedėja Laimutė Šegždienė

